Pokiston TIV mamlakat armiyasi hind askarlari jasadlariga shikast yetkazayotganligini rad etdi

Pokiston TIV pokistonlik harbiy xizmatchilar o‘ldirilgan hind harbiylarining jasadlariga shikast yetkazayotganligi haqidagi xabarlarni yolg‘on va asossiz deb atadi, shuningdek, Hindiston tomonini o‘t ochishni to‘xtatish haqidagi kelishuvni ko‘p martalab buzishda aybladi. Bu haqda Pokistonning Doon gazetasi ma’lum qildi, deb yozadi “TASS”.

“Pokiston ommaviy axborot vositalarining yolg‘on va asoslantirilmagan xabarlarini keskin rad etadi. Pokiston armiyasining bu kabi axloqsiz va professional bo‘lmagan harakatlarga aloqasi yo‘q va u bunday harakatlarni qo‘llab quvvatlamaydi”, — dedi Pokiston TIV rasmiy vakili Nafis Zakariya.
Avvalroq Hindistonning NDTV telekanali va boshqa OAVlar uch nafar hind chegarachisi qurollangan shaxslar tomonidan o‘ldirilganligi va ulardan birining jasadi mayib qilinganligi haqida ma’lum qilgan edi.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’”ga obuna bo‘lib, yangiliklardan ovozli ko‘rinishda bahramand bo‘lishingiz mumkin.